**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL TERITORIJOS SMILTYNĖJE (APIE 10 HA), KLAIPĖDOJE, DETALIOJO PLANO KONCEPCIJOS PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo plano rengėjos UAB „Klaipėdos projektas“ 2014 m. rugsėjo 29 d. prašymu.

**Planavimo pagrindas:**

Klaipėdos miesto savivaldybės administracijos direktoriaus 2012 m. lapkričio 2 d. įsakymas Nr. AD1-2541 „Dėl detaliojo plano rengimo“;

Klaipėdos miesto savivaldybės administracijos direktoriaus 2013 m. lapkričio 29 d. įsakymas Nr. AD1-3006 „Dėl planavimo užduoties patvirtinimo“;

Klaipėdos miesto savivaldybės administracijos direktoriaus 2013 m. lapkričio 29 d. įsakymas Nr. AD1-3003 „Dėl planavimo darbų programos patvirtinimo“;

Planavimo sąlygų sąvadas 2013 m. kovo 8 d. detaliojo teritorijų planavimo dokumentui rengti Nr. AR-10-6.

**3. Kokių rezultatų laukiama.**

Detaliojo plano tikslai - nustatyti buvusių karinių objektų pritaikymo ar rekreacijos objektų atkūrimo reglamentus ir teritorijos tvarkymo režimą, nustatyti susisiekimo ir infrastruktūros koridorius, suformuoti žemės sklypus ir išnagrinėti galimybes paplūdimius aptarnaujančių ar atkuriamų objektų, sanitarinių mazgų statybai.

**4. Sprendimo projekto rengimo metu gauti specialistų vertinimai.**

Teritorijos Smiltynėje (apie 10 ha), Klaipėdoje, detaliojo plano parengimo projekto, kurio pagrindu rengiamas detalusis planas, buvo skelbtas atviras projekto konkursas. Projekto konkursui nustatytu laiku darbus pateikė penki konkurso dalyviai. Konkurso vertinimo komisija, sudarytą Klaipėdos miesto savivaldybės administracijos direktorės 2013-07-01 įsakymu Nr. AD1-1662 geriausiu projektu išrinko UAB „Klaipėdos projektas“ parengtą pasiūlymą.

Plano rengimo etape yra atlikta esamos būklės analizė, parengta koncepcija, parengtas strateginio pasekmių aplinkai vertinimo atrankos dokumentas, atliktos viešumo procedūros.

Klaipėdos miesto savivaldybėje įvyko du vieši susirinkimai-diskusijos dėl teritorijos Smiltynėje (apie 10 ha), Klaipėdoje, detaliojo plano. Pirmasis susirinkimas įvyko prieš sudarant viešojo pirkimo konkurso užduotį, antrasis – konkursinių darbų rezultatams aptarti. Trečias svarstymas vyko 2014 m rugsėjo 22 d. LASKAO Architektūros ir urbanistikos ekspertų taryboje. Į visuomenės ir specialistų išsakytas mintis ir teritorijos kompleksiniam vystymui aktualius aspektus buvo atsižvelgta rengiant detaliojo plano koncepciją.

2014 m. rugsėjo 16 d. koncepcija svarstyta ir jai pritarta Rengiamų teritorijų planavimo dokumentų vertinimo darbo grupės posėdyje. Pagal posėdžio pastabas plano rengėjai koncepciją patikslino.

**5. Išlaidų sąmatos, skaičiavimai, reikalingi pagrindimai ir paaiškinimai.**

Detaliojo plano rengimas finansuojamas Europos socialinio fondo (85%) bei Savivaldybės biudžeto (15%) lėšomis.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Detaliojo plano rengėjo UAB „Klaipėdos projektas“ 2014 m. rugsėjo 29 d. prašymas, dėl detaliojo plano koncepcijos tvirtinimo, 1 lapas;
2. Klaipėdos miesto savivaldybės administracijos direktoriaus 2012 m. lapkričio 2 d. įsakymas Nr. AD1-2541 „Dėl detaliojo plano rengimo“, 2 lapai;
3. Klaipėdos miesto savivaldybės administracijos direktoriaus 2013 m. lapkričio 29 d. įsakymas Nr. AD1-3006 „Dėl planavimo užduoties patvirtinimo“, 4 lapai;
4. Klaipėdos miesto savivaldybės administracijos direktoriaus 2013 m. lapkričio 29 d. įsakymas Nr. AD1-3003 „Dėl planavimo darbų programos patvirtinimo“, 3 lapai;
5. Planavimo sąlygų sąvadas 2013 m. kovo 8 d. detaliojo teritorijų planavimo dokumentui rengti Nr. AR-10-6, 1 lapas;
6. Klaipėdos miesto savivaldybės administracijos 2014 m. rugsėjo 16 d. rengiamų teritorijų planavimo dokumentų vertinimo darbo grupės posėdžio protokolo kopija Nr. ADM1-247, 3 lapai;
7. LASKAO Architektūros ir urbanistikos ekspertų tarybos 2014 m. rugsėjo 22 d. posėdžio protokolo kopija Nr. PT14-11, 1 lapas;
8. Strateginio pasekmių aplinkai vertinimo subjektų išvados dėl SPAV atrankos dokumento, 5 lapai.

Urbanistikos skyriaus vedėja M. Černiūtė-Amšiejienė

Renata Vilčinskaitė, tel. 39 32 27

2014-10-09